'Terwyl die aasvoëls draai, sterf al twee my ouers'
Nuutste Uitgawe: Vrydag 24 September 2021
OM TE STEEL VAN DIE SIEKES
Vir diegene wat persoonlike verlies ervaar het, is verslae oor Covid-korrupsie nog pynliker, skryf SAM MKOKELI.
EK kan nie my konflik en woede wegsteek nie. Albei my ouers is verlede Desember dood weens Covid. Die beeld van my ma se lyk in die lykshuis sal my vir ewig bybly. Dit inspireer my ook, asof dit 'n boodskap stuur: Gaan aan, my seun.
Ek het aangegaan, gelig deur die veerkragtigheid waarvoor sy so bekend was en haar filosofie van "draai die ander wang, my seun", wat diepgewortel was in haar geloof en haar grootword in Suid-Afrika onder apartheid. Haar ouers het haar Nomonde genoem, en Patience. Patience beteken dieselfde as Nomonde. Blykbaar moes die boodskap benadruk word deur haar twee keer dieselfde naam te gee.
Ons het twee dae voor haar dood gepraat toe sy van 'n hospitaal in die Oos-Kaap af gebel het, waar sy in die hoësorgeenheid was. Sy was heel vrolik en wou weet hoe dit met my gaan. Sy het ook gevra oor my pa, wat positief getoets het en saam met my tuis in isolasie was. Sy was aan die beter word, het die dokter gesê. Sy moes minder praat, so ons het minder gebel. ..